**Stævneleder og stævneudvalgets samarbejde**

Hvad er stævneudvalget

* Stævneudvalget består af op til 10 medlemmer, primært forældre men også tidligere svømmere
* Stævneudvalget står for den overordnede planlægning af de stævner der afholdes i Esbjerg (Undtagen Swim Cup). I stævneudvalget afgøres blandt andet hvilke stævner ESK skal arrangere og hvordan vi skaber de bedste stævner.
* Stævneudvalget mødes 4-6 gange årligt afhængigt af behovet.
På møderne arbejdes med de overordnede rammer og proportioner for klubbens stævner, samt hvilke stævner Esbjerg Svømmeklub skal byde ind på af mesterskaber. Desuden planlægges de overordnede rollefordelinger til klubbens stævner.
* Som medlem af stævneudvalget fungerer man ligeledes som stævneleder ved flere stævner i løbet af sæsonen.

Hvad indebærer det at være stævneleder

* Stævnelederen er den overordnede ansvarlige for planlægningen af et stævne, i samarbejde med den øvrige del af stævneudvalget
* Afhængigt af stævnet kan stævnelederens opgave forud for stævnet blandt andet være udarbejdelse af officialliste, finde de rigtige hjælpere og briefe dem i deres opgaver, koordinere stævnet med sekretariat og overdommere, samt ved større stævner planlægning af overnatning og bespisning.
* Under stævnet er stævnelederens opgave at bistå hjælpere og løse eventuelle problemer og opgaver der opstår undervejs.

At være stævneleder kræver ingen forudgående viden eller uddannelse men en fordel at

* Du er løsningsorienteret og god til at organisere
* Kan lide at være en del af et team, hvor du skal være primus motor på at motiverer andre
* Du har lyst til at være stævneleder minimum 2-4 stævner om året – afhængigt af stævnetype

Stævneudvalget og vores dygtige stævneleder sørger naturligvis for grundig introduktion og (sidemands-)oplæring til opgaven, og du kommer først til at stå på egne ben når du føler dig klar.

I Esbjerg er vi landskendte for vores gode afvikling af svømmestævner, men vi har brug for din hjælp så vi fortsat kan være det – og skabe gode svømmeoplevelser for vores alles børn

Går du med en stævneleder i maven, eller har du lyst til, helt uforpligtende, at høre mere til opgaven så høre vi meget gerne fra dig.

Kontakt gerne Jacob Lindeman Holm eller Robert Heeb på staevne@esbjergsk.dk